
                         ПРАВИЛНИК   ЗА ОРГАНИЗИРАНЕ НА ДЕЙНОСТИТЕ
               СЛЕД ВЪЗСТАНОВЯВАНЕ НА ПРИЕМА НА ДЕЦА В УСЛОВИЯТА НА   COVID-19   В ДГ“ПИНОКИО“ ГР.  ХИСАРЯ


Утвърдил със заповед №725-76/27.05.2020 г.:
Директор на ДГ“Пинокио“ гр.Хисаря- Росица Симеонова



Настоящите „Вътрешни правила за работа в ДГ „Пинокио“ в условията на
„извънредни мерки“ се издават на основание Заповед NoРД-01-272/20.05.2020 г. на
Министъра на здравеопазването .
I. ОБЩИ ПОЛОЖЕНИЯ:
1. Детска градина „Пинокио“ възстановява дейността си с деца, считано от
01.06.2020 г.
2. За периода на дейност в условията на COVID-19, ДГ“ Пинокио“ще работи с
 Нормално работна време от 7.30 до 18.00 часа.
3. Посещението на детска градина е допустимо само за деца, които са записани в учебната
2019-2020 год. преди 13.03.2020г.;
4. Подновяването на посещението на детска градина може да стане само по желание на
родителите и с изричното условие, че са запознати и декларират, че ще спазват
настоящите вътрешни правила. Отговорността за решението за посещаване на
детската градина остава изцяло за родителите, доколкото към момента няма мярка,
която да гарантира напълно безопасността на децата, които посещават детската
градина, още повече че физическият контакт при ежедневното и в продължение на
часове общуване между децата и с персонала, който се грижи за тях, е неизбежен.
5. За подновяване на посещението на децата родителите не се изисква представянето
на медицински бележки съгласно чл. 4, ал. 4 и 5 от Наредба No 3 от 05.02.2007 г. за
здравните изисквания към детските градини и чл. 21, ал. 2, 3 и 4 от Наредба No 26 от
18.11.2008 г. за устройството и дейността на детските ясли и детските кухни и
здравните изисквания към тях.
6. С децата, които подновяват посещението си на детска градина, не се провеждат
педагогически ситуации, а само допълнителни форми на педагогическо
взаимодействие с акцент върху изграждане на навици за здравословен начин на
живот и усвояване на социални умения.
7. Отварянето на детската градина за посещение се извършва при осигуряване на
необходимите санитарно-хигиенни условия;
8. Не се допуска влизането на придружителите на децата в сградата на детската
градина.
II. ПРИЕМАНЕ И ПРЕДАВАНЕ НА ДЕЦАТА
9. Приемането и предаването на децата се осъществяват по предварително оповестен
график и ред с цел предотвратяване струпването на персонал и семейства, като се
спазва отстояние на най-малко 2 м. между семействата.
10. При добри климатични условия, приемът ще се извършва на двора, както следва:
11.. Децата, разпределени на втора група и четвърта група – влизат от южната страна и излизат от западната врата , през различни входове за всяка група.
12. При добри климатични условия децата се предават от площадката за игра, по
определен график.
13. Приемът в детската градина се извършва от медицинско лице, при използване на
необходимите индивидуални предпазни средства - маска/шлем и ръкавици, като
всеки ден преди влизане на всяко дете се измерва температурата и му се
дезинфекцират ръцете, а в случай на температура по-висока от 37,3 градуса и/или
признаци на заболяване (суха кашлица, затруднено дишане, възпалено гърло, умора,
болки, загуба на вкус и обоняние и др.) на детето се отказва прием и се насочва към
личния лекар за проследяване на състоянието му.
14. При възобновяване на посещенията на детето в детската градина в условията на
COVID-19, родителите представят попълнена и подписана декларация за
информирано съгласие. Формулярът се дава от директора на детската градина.
15. От момента на влизане на детето в сградата на детската градина, от него не се
изисква използване на предпазна маска, освен ако е дете с хронично заболяване.
16. Забранява се внасянето на храни, напитки, играчки и всичко останало, което може
да представлява заплаха за безопасността на децата и персонала.
17. Децата носят в малка раница само необходимите допълнителни дрехи и пантофи.
Раницата се носи и взима всеки ден, поради необходимост от дезинфекция на
шкафовете в гардеробните.
18. При съобразяване с климатичните условия децата остават навън, с изключение на
времето за хранене и почивка, като за децата се организират игри, които да осигурят
необходимата позитивна емоционална среда
III. ЗАДЪЛЖЕНИЯ НА ДИРЕКТОРА
19. Да изгради среда за бърза и лесна комуникация с родителите.
20. Два дни преди края на всяка работна седмица да е проучил броя на децата, които се
очаква да посещават детската градина през следващата седмица;
21. Най-малко един работен ден преди началото на новата седмица да изпрати
информация на родителите за създадената организация и да им потвърди
възможността за посещение на детска градина от детето;
22. Да призове родителите да задържат децата вкъщи.
23. Да изготви съвместно с медицинското лице протокол за почистване и дезинфекция;
24. Почистването и дезинфекцията да не се извършва в присъствието на деца;
25. Да определи бройката необходими материали за спазване на здравните изисквания
(маски/шлемове, дезинфектанти, течен сапун, хартия за почистване на ръцете, мокри
кърпички, продукти за почистване и дезинфекция, ръкавици и др.), и да осигури тези
материали преди отваряне на детската градина, както и да ги осигурява след това
редовно и в необходимите количества;
26. Да организира подреждането на помещенията с възможности за игри в малки групи
и обособени кътове, които да се ползват от малък брой деца;
27. Да разработи план за движение в сградата, като при необходимост осигури
необходимата маркировка за спазването му;
28. При съобразяване с капацитета на сградата и броя на децата, които ще посещават
детската градина, да направи разпределение на учителите, които ще поемат групите,
и да изготви график за работа им, като ежеседмично го актуализира;
29. Да организират обезопасяване на средата, като се отстраняват всички играчки, които
не могат да бъдат дезинфекцирани;
30. Да осигури медицински специалист за извършване на сутрешен филтър на всички
отворени входове на детската градина;
31. Да организира изготвянето на график за приемането и изпращането на децата от
отделните групи;
32. Да осигури работата с децата, доколкото е възможно, в една и съща група и с един и
същи персонал, което ще предотврати контакта между децата от различните групи;
33. Да осигури необходимите средства за хигиена и поддържането на личната
безопасност на персонала и на децата и особено отлична хигиена за измиване на
ръцете, колкото може по-често;
34. Да не допускат организирането и провеждането на педагогически дейности, които
не са дейност на детската градина (английски език, танци, приложно изкуство).
IV. ЗАДЪЛЖЕНИЯ НА ПЕРСОНАЛА
35. Служителите са длъжни да се запознаят срещу подпис поне един ден преди отваряне
на детската градина с правилата за работа в създадената извънредна ситуация и да
ги спазват стриктно;
36. Служителите са длъжни да сменят обувките и дрехите, с които идват отвън, с
работни, като спазват разработения график;
37. Служителите са длъжни да измият ръцете си, да се дезинфекцират и да поставят
необходимите предпазни средства (маска/шлем) веднага след влизане в детската
градина;
38. Служителите са длъжни да отделят време през деня за споделяне между децата,
както и за разяснение на ситуацията и на правилата за лична хигиена и значимостта
от тяхното спазване;
39. Служителите са длъжни да дезинфекцират след всяка употреба контактния
термометър и да слагат латексови ръкавици при неговото използване;
40. Служителите са длъжни да незабавно търсят компетентно мнение от медицинско
лице в детската градина, в случай че при престоя на детето възникне съмнение за
проблем в здравословното му състояние;
41. Учителите са длъжни да предлагат на децата включване в игри и дейности, които да
подкрепят емоционалното им развитие и преодоляване на тревожността им,
свързана с извънредната ситуация;
42. Служителите са длъжни да придружават децата и им дават насоки, когато това е
необходимо, за това как най- добре да мият ръцете си, като преди това им покажат
как става това (задължително при пристигането в детската градина, при прибиране
от двора, преди и след всяко хранене, преди и след използване на тоалетна, след
кихане или кашляне, в края на деня преди тръгване за вкъщи и при влизане у дома).
Измиването да е с вода и сапун за поне 30 секунди, със старателно изсушаване със
суха салфетка за еднократна употреба, а ако тези условия не са налични, може да се
използва дезинфектант за ръце под надзора на възрастен човек.
43. Служителите са длъжни да използват подходящ дезинфектант за ръце, и в краен
случай алкохолни кърпички, подходящи за кожата, когато не са в близост до вода и
течен сапун, но възможно най-бързо след това измиват ръцете си или тези на децата
с вода и течен сапун (дезинфекцията на ръце при деца се допуска в краен случай при
невъзможност за измиване с топла вода и сапун, като се извършва под стриктен
контрол от страна на персонала, като в последствие ръцете на детето се измиват при
първа възможност);
44. Учителите организират дейностите така, че децата от една група да бъдат разделяни
на по-малки групички, които да играят различни игри или да се въвличат в различни
активности;
45. Учителите организират срещи с родителите само при необходимост, и то на открито
пространство, в съответствие с необходимите изисквания и при спазване на
физическа дистанция;
46. Персоналът в детската градина работи по извънреден график, който се актуализира
всяка седмица, като целта да се ограничат контактите между учителите и
служителите в съответната група с останалите групи.
47. Не се допуска събиране на една място на персонал от детската градина, освен ако
това не е необходимо за опазване здравето и живота на децата;
48. При отсъствие на персонал, предвид предотвратяване заразяване, не се назначават
външни хора, а се оптимизира работата с наличния персонал.
49. Помощник-възпитателите раздават храната с ръкавици и маски.
50. Помощник-възпитателите проветряват всички помещения често за поне 10 мин -
сутрин пред пристигане на децата, по време на излизане на децата, по време на
следобедната почивка, при почистване на помещенията и в края на работния ден;
51. Помощник-възпитателите дезинфекцират помещенията поне 4 пъти дневно;
52. Помощник-възпитателите почистват тоалетните с почистващи препарати и
дезинфекцират поне два-три пъти дневно;
53. Помощник-възпитателите предоставят индивидуални съдове за хранене и за пиене
на вода, които се почистват непосредствено след всяка употреба;
54. Помощник-възпитателите почистват маси, столчета и други повърхности и точки за
контакт най-малко два пъти дневно;
55. Играчките, които не могат да бъдат почистени съгласно
инструкциите, трябва да бъдат опаковани и недостъпни за децата до края на
епидемията COVID-19;
56. Спалното бельо за всяко дете е индивидуално. То се пере веднъж седмично или при
необходимост, при спазване на здравните изисквания, регламентирани с Наредба No
12 за здравните изисквания към обществените перални;
57. Помощник-възпитателите да изпразват кофите за боклук поне три пъти дневно, след
което да се измиват и дезинфекцират;
58. Помощник-възпитателите да дезинфекцират уредите за игра и пейките на
площадките поне веднъж дневно.
59. Служителите, които не са на работа в конкретния ден, нямат право да влизат в
институцията.

V. ЗАДЪЛЖЕНИЯ НА РОДИТЕЛИТЕ:
60. Най-късно до сряда на текущата седмица да подадат чрез служебните профили на
децата заявление, че детето ще посещава детската градина през следващата седмица.
Заявлението се изпраща на служебната поща, от учителите, в началото на седмицата;
61. Да декларират обстоятелството, че не им е известно детето да е било в контакт със
заразно болни и няма признаци на болест през последните 14 дни. В декларацията
родителите посочват, че са запознати и солидарно отговорни за спазването на
правилата на работа на детската градина;
62. Да не използват градски транспорт за придвижване до детската градина и обратно
винаги, когато това е възможно;
63. Да водят детето си на детска градина и да го вземат при стриктно спазване на
графика и реда, за да се предотврати струпване, като изчакат на нужното разстояние.
64. Деца, доведени извън графика, при липса на уважителна причина, за която
родителите предварително да са уведомили учителя на групата, няма да бъдат
допускани в детската градина.
65. При наличие на уважителна причина, родителите се обаждат по телефона в групата,
в която е разпределено детето и ще им бъде определен часови интервал, в който
могат да го доведат;
66. При желание от страна на родителя да вземе детето по-рано от посочения график, е
длъжен да уведоми учителя на групата по телефона.
67. Да се запознаят с предоставените им от детската градина полезни препоръки и да
подкрепят усилията на институцията за спазване на правила, хигиена и психично
здраве по време на реадаптацията на детето им;
68. Да измерват всяка сутрин температурата на децата си и да не ги водят на детска
градина, когато забележат признаци на заболяване и/или измерят температура по-
висока от 37,3 градуса;
69. Да организират незабавното вземане на детето в случаите, когато бъдат уведомени
от медицинското лице в детската градина, че то проявява признаци на заболяване;
70. Да придружават детето само до мястото за прием, без да влизат в сградата на
детската градина, освен ако не бъдат помолени за това, но в тези случаи стриктно
спазват изискванията за хигиена на ръцете, дихателен етикет и физическа дистанция;
71. Да осигурят поне два броя маски на ден, в случай че носенето на маска е по
препоръка на лекуващия/личния лекар на детето.
72. Предварително родителят инструктира детето си за ограничаване на контактите му
с децата – без прегръдки и близки контакти, при спазване на всички хигиенни
изисквания.
VI. ЗАКЛЮЧИТЕЛНИ РАЗПОРЕДБИ
§1. Настоящите вътрешни правила са утвърдени със заповед на директора на ДГ“Пинокио“ и влизат в сила от 01.06.2020г.
§2. Вътрешните правила за организиране на дейностите след възстановяване на приема
на деца в условията на COVID-19  са валидни до второ нареждане
от Министерство на здравеопазването, МОН 

ПРОТОКОЛ ПРИ СЪМНЕНИЕ ИЛИ СЛУЧАЙ НА COVID-19 В ДЕТСКАТА

ГРАДИНА

При наличие на един или повече симптоми при дете (кашлица, кихане, задух, болки
в гърлото, умора, гастроинтестинални оплаквания, висока температура и др.):
1. Първоначално поведение
• Детето да се изолира незабавно в предназначено за такъв случай помещение, докато
не се прибере у дома или докато не му се обърне внимание от медицински специалист.
На детето се поставя маска, съобразена с възрастта му.
• Незабавно да се осъществи връзка с родителите/настойниците и да се изиска да
вземат детето, като се съобразяват с необходимите превантивни мерки.
• На родителите/настойниците да се припомнят процедурите, които трябва да следват
- да се избягва физически контакт и да се консултират с лекуващия лекар на
семейството, за да реши дали е необходимо да се направи тест.
• След като детето напусне помещението, да се извърши щателна дезинфекция
няколко часа по-късно.
• Да се спазват превантивните и ограничителните мерки стриктно.
• Да се приеме отново детето в детската градина срещу медицинска бележка от
семейния лекар, че това е допустимо.
2. В случай на положителен тест на дете
• Да се информира екипът на детската градина/ясла състав, който трябва незабавно да
се свърже със съответната РЗИ.

• Мерките за идентифициране на контактните лица и мерките, които да се
предприемат, се съгласуват между РЗИ и директора на съответната детската
градина/ясла.
• В зависимост от характеристиките на сградата и броя на контактните лица мерките
може да включват затваряне на една или няколко групи или на цялата детска
градина/ясла.
• Лицата, които се поставят под задължителна карантина се определя от съответната
регионална здравна инспекция в зависимост от конкретната ситуация.
• Да се почистят и дезинфекцират щателно помещенията и предметите, до които е
имало контакт детето в последните 48 часа.
• Да се информират контактните лица на детето за стъпките, които трябва да
предприемат.
• При необходимост психолози могат да осигурят подкрепа.
При наличие на един или повече симптоми при възрастен (кашлица, кихане, задух,
болки в гърлото, умора, гастроинтестинални оплаквания, висока температура и др.):
3. Първоначално поведение
• Да се изолира незабавно възрастният човек и да му се даде маска, ако връщането у
дома не е възможно в същия момент. Да се спазват ограничителните мерки.
• Да се избягва физическият контакт с други лица и да се консултира с лекуващия си
лекар, който ще реши дали е нужно да се направи тест.
• След като лицето напусне помещението, да се извърши щателна дезинфекция
няколко часа по-късно.
• Да се спазват превантивните и ограничителните мерки стриктно.
4. В случай на положителен тест
• Да се информира директора, който трябва незабавно да се свърже със съответната
РЗИ.
• Може да се оцени рискът от разпространение на инфекцията в семейството и в
зависимост от това да се предприемат най-адекватните мерки за изолацията в
конкретния случай.
• Мерките за идентифициране на контактните лица и мерките, които да се
предприемат, се съгласуват между РЗИ и директора на съответната детската градина.
• В зависимост от характеристиките на сградата и броя на контактните лица мерките
може да включват затваряне на една или няколко групи или на цялата детска
градина/ясла.
• Лицата, които се поставят под задължителна карантина се определя от съответната
регионална здравна инспекция в зависимост от конкретната ситуация.
• Да се информират контактните лица на възрастния за стъпките, които ще трябва да
предприемат.
• Да се извършат щателно почистване и дезинфекция на помещенията и предметите,
до които е имало контакт лицето в последните 48 часа.
• При необходимост и възможности психолози могат да осигурят подкрепа.











